Βασισμένο σε αληθινά γεγονότα...
Ως επί το πλείστον.
ΑΓΚΡΑ 1887
Η Βρετανία ήδη κυβερνά την Ινδία εδώ και 29 χρόνια.
Ηλίθιε!
- Όνομα; - Τζάμπι.
Σας ζητάνε στο γραφείο του κυβερνήτη.
Κύριε Καρίμ.
Ήθελα να μιλήσουμε για τα χαλιά που στείλαμε στη Βρετανική Έκθεση.
- Υπάρχει πρόβλημα, κύριε; - Όχι. Τα χαλιά είχαν πολύ καλή υποδοχή.
Μάλιστα, ο κυβερνήτης έλαβε επιστολή από την βασιλική οικία,
όπου τον ευχαριστούν.
Ήταν τόσο μεγάλη η επιτυχία, που αποφάσισε να χαρίσει στη Βασίλισσα
ένα μόχαρ, προς τιμή του Ιωβηλαίου.
Ένα μόχαρ, κύριε;
Ναι, μόχαρ. Απ' όσο κατάλαβα, κάποιο είδος τελετουργικού νομίσματος.
Μου ζήτησαν να βρω κάποιον ψηλό που να το παρουσιάσει.
Εσύ είσαι το ψηλότερο άτομο εδώ.
Πότε θα φτάσει, κύριε;
Όχι στην Άγκρα, στην Αγγλία!
Θα ταξιδέψεις στην Αγγλία!
Και θα παρουσιάσεις το μόχαρ ως μια επίσημη αποστολή.
Ως ιπποκόμος.
- Θα ιππεύω; - Δε νομίζω ότι θα υπάρχουν άλογα.
Ο ιπποκόμος πάντα έχει άλογο, κύριε Τάιλερ.
Τότε μάλλον όχι ακριβώς ως ιπποκόμος.
Καλημέρα!
Καλημέρα.
Από δω ο ταγματάρχης Μπιγκ, επικεφαλής ιπποκόμος στον βασιλικό οίκο Γουίντσορ
που θα είναι ο υπεύθυνος του ταξιδιού.
Από δω ο Αμπντούλ.
Έξοχα! Και από δω ο Μοχάμεντ, που επίσης θα παρουσιάσει το μόχαρ.
Είναι πολύ κοντός.
Τον αλλάξαμε τελευταία στιγμή.
Ο ψηλός που είχαμε έπαθε ένα ατύχημα με ελέφαντα.
ΛΙΜΑΝΙ ΒΟΜΒΑΗΣ
ΠΑΛΑΤΙ ΤΟΥ ΜΠΑΚΙΓΧΑΜ
Καλημέρα, Μεγαλειοτάτη.
Επικεφαλής είναι ο λόρδος Τσάμπερλεν,
μετά ο προσωπικός γραμματέας, μετά ο βοηθός προσωπικός γραμματέας,
οι κυρίες των τιμών, οι ανώτεροι υπηρέτες, οι κατώτεροι ανώτεροι υπηρέτες.
Μετά, τα μέλη της οικίας: ένα, ο επικεφαλής της κρεβατοκάμαρας,
δύο, ο προσωπικός επικεφαλής του προσωπικού, τρία, ο επικεφαλής μπάτλερ,
που είναι ο υπεύθυνος του μπάτλερ της οικίας,
το προσωπικό της κουζίνας, ο επικεφαλής σεφ,
ο επικεφαλής των τραπεζοκόμων, οι απλοί τραπεζοκόμοι, Γουίντσορ,
οι καμαριέρες, και μετά εσείς. Ερωτήσεις;
Ποιος θα κρατά το μόχαρ, κύριε;
Δεν είμαι απολύτως σίγουρος για την ώρα.
Υποθέτω ότι θα το κουβαλάτε και οι δύο. Πάνω σε ένα μαξιλάρι.
- Θα έχουμε και οι δύο από ένα μαξιλάρι; - Ειλικρινά δεν ξέρω.
Ο καλός υπηρέτης πρέπει να στέκεται ακίνητος και να περπατά προς τα πίσω.
Το πιο σημαντικό είναι ότι δεν πρέπει να την κοιτάτε.
Μα τι ηλίθιος!
Έχεις καμιά ιδέα πόσο κρύο κάνει στην Αγγλία;
Θα πεθάνουμε εκεί.
Γιατί συμφώνησες να έρθεις;
Ο ψηλός έπεσε από έναν ελέφαντα. Δε μου άφησαν επιλογή.
5.000 μίλια, για να χαρίσουμε ένα χαζό μετάλλιο,
σ' αυτήν που καταπιέζει όλη την ινδική υποηπείρο.
Δεν καταλαβαίνεις τι μεγάλη τιμή είναι για μας.
Έχεις δοκιμάσει αγγλικό φαγητό; Τρώνε γουρουνίσιο αίμα.
Δεν τρώνε γουρουνίσιο αίμα.
Σου λέω, βάζουν το αίμα στα λουκάνικα, και αρνίσια μυαλά.
Οι άνθρωποι είναι τελείως βάρβαροι.
Δώστε μας λίγα λεφτά.
Σας παρακαλώ, κύριε.
Πολιτισμός!
Σας παρακαλώ, κύριε, δώστε μας ένα φαρδίνι.
Χέρια.
Τα αντιγράψαμε από κάτι πίνακες στο Βρετανικό Μουσείο.
Έξοχα!
Ξέρετε ότι το ζωνάρι δεν είναι παραδοσιακό, κύριε;
Οι ινδικοί πίνακες δεν έμοιαζαν πολύ... ινδικοί.
οπότε κάναμε μερικές τροποποιήσεις.
Το σημαντικό είναι να δείχνετε αυθεντικοί
Εμένα μου φαίνεται εξαιρετικό!
Εορτασμός Ιωβηλαίου: 9:00, πρωινό στο Λονδίνο,
9:50, αλλαγή της φρουράς.
11:00, συνάντηση με τον Σουηδό πρέσβη.
12:00, γεύμα με τον Όσκαρ Β', βασιλιά Σουηδίας και Νορβηγίας,
τον Νορβηγό πρέσβη,
τον επικεφαλής υπογραμματέα του κράτους για τις νότιες νορβηγικές επαρχίες,
τον κατώτερο υπογραμματέα του κράτους για τις βόρειες νορβηγικές επαρχίες.
2:00, τελετουργική πομπή στη λεωφόρο Μολ.
2:30, πάρτι για τσάι στο Χάιντ Παρκ για 30.000 παιδιά.
4:30, αναχώρηση με το βασιλικό τρένο για το Γουίντσορ.
6:30, δείπνο στη Μεγάλη Αίθουσα.
Εμπρός, σβέλτα!
Και εορταστική παρουσίαση ενός μόχαρ.
Οι Ινδοί, κύριε!
Μα έχουν τελείως διαφορετικό μέγεθος!
Υπήρξε ένα ατύχημα με έναν ελέφαντα, κύριε.
Η βασίλισσα φτάνει.
Σαλπίσματα.
Τελετουργική είσοδος.
Η βασιλική ακολουθία θα προχωρήσει προς το τραπέζι,
για να καθίσει ως εξής.
Η Αυτής Μεγαλειότητα.
Ο σερ Χένρι Πόνσονμπι, προσωπικός γραμματέας.
Ο υπουργός για την Ινδία,
ο αυτοκράτορας της Ρωσίας, ο δρ Ριντ, η λαίδη Τσόρτσιλ,
η δις Φιπς, κλπ κλπ. Προσευχή.
Σούπα: κρεμώδης λαχανόσουπα Σεν Ζερμαίν με πουρέ από μαντλέν.
Πιάτο ιχθύων: μπακαλιάρος με στρείδια.
Σαλπίσματα. Ορεκτικό:
κεφτεδάκια με σάλτσα Ρίτζενσι, κλπ κλπ.
Επιδόρπιο: σπανακόψωμο, ελβετικές ταρτελέτες,
προφιτερόλ. Πάντα προφιτερόλ.
Θα μπείτε από τη βορειοδυτική είσοδο υπηρεσίας.
Θα προχωρήσετε μαζί.
Και θα σταθείτε εδώ.
Όχι. Ακόμα λίγο.
Έτσι μπράβο.
Θα παρουσιάσεις τον δίσκο έτσι.
Δίσκο;
Νόμιζα ότι θα είναι μαξιλάρι.
- Θα παρουσιάσεις τον δίσκο. - Συγγνώμη...
- Θα έχω κι εγώ δίσκο; - Όχι, έχουμε μόνο έναν δίσκο.
- Τι θα κάνω εγώ τότε; - Αυτοσχεδίασε απλά.
Ό,τι και να κάνεις, δεν πρέπει να κοιτάξεις τη Μεγαλειότητά της.
Θα υποκλιθείς ξανά. Και μετά, κινούμενος προς τα πίσω,
θα γυρίσεις προς τα αριστερά σου. Θα αποχωρήσεις έτσι.
και θα προχωρήσεις προς τον διάδρομο όπου θα σε συναντήσει ο κ. Μπιγκ
που θα σε συνοδέψει ως τον βόρειο τοίχο,
όπου θα στέκεσαι ως το τέλος του γεύματος.
Θέλεις να το ξαναπώ;
Κε. Γιορκ, κατευθύνεται προς το Πάντινγκτον.
Όλοι έξω! Εσείς οι δυο, στις σκάλες, αμέσως!
Χριστέ μου!
Πού είναι τα κεφτεδάκια;
Εσείς οι δυο, έξω!
Είναι στον σταθμό, κύριε!
Χριστέ μου, είναι στον σταθμό!
Για όνομα, περιμένετε εκεί που σας είπαν!
Ανοίξτε τις πόρτες.
Κεφτεδάκια!
Ανοίξτε τις πόρτες!
Έφτασε.
Σούπα.
Σούπα!
Δόξα το Θεό.
Η σούπα, Μεγαλειοτάτη.
Πρέπει να το πάρετε αυτό;
Δεν το έχω τελειώσει.
Φοβάμαι πως πρέπει να βιαστείτε.
Το παίρνουν μόλις τελειώσει εκείνη.
Πάει το ένα, μένουν άλλα έξι.
Ο μπακαλιάρος με στρείδια, και μετά τα κεφτεδάκια.
Μάλιστα, κύριε.
Ο μπακαλιάρος με στρείδια, και μετά τα κεφτεδάκια.
Αυτό είναι γελοίο.
Δυο μήνες στο καράβι, και δεν μου έδωσαν καν έναν δίσκο;
Έχω το μόχαρ.
Αυτό είναι;
Μεγαλειοτάτη;
Τα προφιτερόλ.
Αυτό είναι;
Τα προφιτερόλ τελείωσαν.
Κύριοι, προχωρήστε. Γυρίστε, υποκλιθείτε. Παρουσιάστε.
Και καμιά απολύτως οπτική επαφή.
Ένα δώρο από την Ινδική Αυτοκρατορία.
Ένα μόχαρ, Μεγαλειοτάτη.
Ένα τι;
Ένα νόμισμα των Μουγκάλ, Μεγαλειοτάτη.
Προς τιμή των υπηρεσιών σας προς την υποήπειρο.
Τελειώσαμε;
Έχουμε και τον καφέ, Μεγαλειοτάτη.
Μάτια!
Μετάφραση: fata morgana
Καλημέρα, Μεγαλειοτάτη.
Πρωινό με την πριγκίπισσα του Βελγίου.
11:00, ακρόαση με τον σουλτάνο του Ντουμπάι
όπου θα δοθεί ως δώρο στη Μεγαλειοτάτη το διαμάντι του Ούτζεϊ.
Γιορτή στον κήπο, όπου η μεγαλειοτάτη θα υποδεχθεί
τον Όσκαρ Β', βασιλιά της Σουηδίας και Νορβηγίας, εκ νέου.
Και τη βασίλισσα Λίλι'ουοκαλάνι.
Ποια στο καλό είναι αυτή;
Μονάρχης και κυβερνώσα βασίλισσα του Βασίλειου της Χαβάης, Μεγαλειοτάτη.
Έχει συνθέσει ένα τραγούδι για σας, στο ουκουλέλε.
Καταφέραμε όμως να την αποτρέψουμε.
Μετά θα φάτε με τον πρωθυπουργό στις 7:00, το γεύμα στην επίσημη αίθουσα.
Οι κενώσεις σας, Μεγαλειοτάτη;
Τίποτα που να αξίζει να αναφερθεί, δρ Ριντ.
Ούτε καν κατά τη διάρκεια της μέρας;
Η τελευταία ήταν την Κυριακή το βράδυ.
Φοβάμαι πως τα εορταστικά δείπνα έχουν επιπτώσεις, Μεγαλειοτάτη.
Θα πρότεινα λίγο από το σκεύασμα Μπέντζερ.
Αρνούμαι να φάω το Μπέντζερ. Είναι τροφή για μωρά.
Μα είναι επιτακτικό, Μεγαλειοτάτη,
το παχύ έντερο της Μεγαλειοτάτης να λάβει λίγες φυτικές ίνες.
Τίποτα άλλο;
Ήταν ευχαριστημένη η Μεγαλειοτάτη από το μόχαρ;
Τι;
Το μόχαρ, το τελετουργικό νόμισμα.
Που παρουσίασαν οι δυο Ινδοί υπηρέτες.
Ο ψηλός μου φάνηκε πολύ όμορφος.
Σταματήστε!
Μια μικρή αλλαγή σχεδίων.
Δεν πρέπει να μιλάτε σε κανέναν από τους επισκέπτες.
Επιτρέπονται νεύματα ή υποκλίσεις, όμως παρακαλώ,
μην συνομιλείτε με κανέναν άλλον εκτός από το προσωπικό.
Θα έρθω να σας πάρω όταν καθίσει η βασίλισσα.
Και θα παρουσιάσετε τη βασιλική πουτίγκα, όπως ζητήθηκε.
Συγγνώμη, κύριε,
όμως τι είναι αυτό;
Αυτό είναι ζελέ. Μια πουτίγκα φτιαγμένη από τον χυμό φρούτων.
Πώς το στερεοποιούν έτσι;
Με ζελατίνη. Ένα υποπροϊόν από αγελαδινά κόκκαλα.
Βάρβαροι!
Υπάρχει ένας νέος λιμός στην Ινδία.
Κι άλλα προβλήματα στην Ιρλανδία, φοβάμαι.
Το Σουέζ είναι ένας μόνιμος εφιάλτης.
Και φοβάμαι πως οι Μπόερς ξεσηκώθηκαν πάλι.
Υπάρχει κανένα καλό νέο, πρωθυπουργέ;
Αποφασίσαμε να προσαρτήσουμε τη χώρα των Ζούλου, Μεγαλειοτάτη.
Για ποιο λόγο;
Πρέπει να αποκλείσουμε από παντού τους Μπόερς, αν γίνεται.
- Πρωθυπουργέ. - Μεγαλειοτάτη.
Μου φέρνετε τρομερή κατάθλιψη.
- Μάλιστα. - Σάντουιτς.
Έξοχα!
Ζελέ.
Έξοχα!
Ζελέ, Μεγαλειοτάτη.
Ξαφνικά νιώθω πολύ καλύτερα.
Τι στο καλό σκεφτόσουν;
Είπατε να παρουσιάσω το ζελέ, κύριε.
Δεν είπα να φιλήσεις τα πόδια της Αυτοκράτειρας της Ινδίας!
- Σκέφτηκα ότι θα της φτιάξει το κέφι. - Θα της φτιάξει το κέφι;
Θα με περάσουν από στρατοδικείο!
Τι στο καλό συμβαίνει εδώ;
Η Μεγαλειοτάτη ζήτησε ο κ. Καρίμ και ο κ. Μπακς
να γίνουν προσωπικοί της υπηρέτες.
Για το υπόλοιπο του Ιωβηλαίου.
Βρε ηλίθιε! Το μόνο που είχες να κάνεις ήταν να της δώσεις το ζελέ.
Ήδη θα πηγαίναμε σπίτι τώρα.
Κύριοι. Μπορείτε να περιμένετε εδώ, δίπλα στην πόρτα.
Η Μεγαλειοτάτη θέλει να στέκεστε εδώ, δίπλα στο γραφείο.
Εμπρός.
Ευχαριστώ.
Μπορείτε να φύγετε.
Ευχαριστώ, Μεγαλειοτάτη.
Μην ανησυχείς.
Δε θα σε φάω.
Δρ. Ριντ,
μια πολύ...
πετυχημένη...
κένωση...
στις 8:00...
σήμερα το πρωί.
Τι στο καλό συμβαίνει εκεί μέσα;
Ευχαριστώ, κύριε...
Αμπντούλ.
Αμπντούλ Καρίμ.
Πάντα γράφω.
Στην Ινδία, γράφω όλη μέρα. Κάθε μέρα.
Δηλαδή στην Ινδία δεν είσαι υπηρέτης;
Όχι. Στην Ινδία γράφω σε ένα πολύ μεγάλο βιβλίο.
Γράφεις βιβλίο;
Ναι. Γράφω ποιος είναι ο καθένας, τι έχει κάνει.
Αυτή είναι η ζωή μου.
Κάθε μέρα γράφω, από το πρωί ως το βράδυ.
- Και αυτό είναι μυθοπλασία; - Όχι, είναι η αλήθεια.
Δεν καταλαβαίνω. Αν είσαι συγγραφέας, γιατί είσαι εδώ;
- Που μου χάρισες το... - Μόχαρ.
Είναι το ταπεινό προνόμιό μου να υπηρετήσω τη μεγαλειότητά σας.
Εγώ διάλεξα τα χαλιά σας.
Χαλιά;
Μάλιστα. Ο Αντιβασιλέας το ζήτησε από τον κ. Τάιλερ, αλλά το έκανα εγώ.
Πρέπει να έχεις πολύ καλό μάτι για τα χαλιά.
Ας πούμε, αυτό είναι πολύ ωραίο, για παράδειγμα.
Πολύ σφιχτοί κόμποι.
Η τέχνη των χαλιών ήρθε στην Ινδία από την Περσία,
με τον μέγα αυτοκράτορα Άκμπαρ.
Η δεξιοτεχνία στο χαλί είναι να ενώσεις όλες τις διαφορετικές κλωστές,
και να υφάνεις κάτι στο οποίο μπορούμε να στεκόμαστε.
Φαίνεται πως ξέρεις πολλά γι΄αυτό.
Η οικογένειά μου έφτιαχνε χαλιά.
Όμως τώρα εγώ γράφω στο βιβλίο.
Η ζωή είναι σαν ένα χαλί.
Είμαστε σαν νήματα που υφαίνουν ένα σχέδιο.
Αυτό είναι μια πολύ όμορφη εικόνα.
Δείτε. Αυτό είναι το πουλί της ελευθερίας που αιχμαλωτίστηκε για πάντα στο σχέδιο.
Δηλαδή στην Ινδία είσαι ποιητής;
Όχι.
Όχι. Στην Ινδία, κρατάω το αρχείο των φυλακισμένων.
Όλοι μας είμαστε φυλακισμένοι, κε. Καρίμ.
Καταπώς φαίνεται, είναι ποιητής.
Πού στο καλό αποσκοπείς;
Πάψε να είσαι τόσο φιλικός.
Αυτοί οι άνθρωποι εκμεταλλεύονται το ένα τέταρτο της ανθρωπότητας.
Στ' αλήθεια πιστεύεις ότι δίνουν δεκάρα τσακιστή για μας;
Έτσι όπως πάει, θα ξεπαγιάσουμε τελείως.
Δες να κόψεις όλες τις ευγένειες και να την κάνουμε από δω. Σύμφωνοι;
Σου το υπόσχομαι. Καληνύχτα.
Θα πάψεις να το κάνεις αυτό;
Συνειδητοποιείτε ότι είναι η τρίτη μέρα στη σειρά.
Λοιπόν, κε. Αμπντούλ.
Να ρωτήσω από ποιο μέρος της Ινδίας είσαι;
Είμαι από την Άγκρα.
Το Τατζ Μαχάλ;
- Έχετε πάει στο Τατζ Μαχάλ; - Όχι.
Είναι το πιο θαυμαστό κτίριο σε όλο τον κόσμο, Μεγαλειοτάτη.
Το στέμμα όλων των παλατιών.
Το έχτισε ο Σαχ Τζαχάν για να θυμάται τη νεκρή γυναίκα του,
η οποία πέθανε στη γέννα τους 14ου παιδιού τους.
Θεέ μου!
Ήταν τόσο βυθισμένος στη θλίψη,
που έφερε τους σπουδαιότερους αρχιτέκτονες από την Περσία, το Αφγανιστάν,
για να χτίσουν το Τατζ Μαχάλ.
Οπωσδήποτε φαίνεται να είναι όμορφο κτίριο.
Πολύ θα ήθελα να το δω.
Είναι πανέμορφο, Μεγαλειοτάτη!
Είναι όλο φτιαγμένο από λευκό μάρμαρο.
Τόση ομορφιά για τη νεκρή βασίλισσα.
Πολύ ρομαντικό.
Ο Σαχ Τζαχάν έκτισε και το Κόκκινο Φρούριο,
τους Κήπους του Σαλιμάρ, τον Θρόνο του Παγονιού.
Τον Θρόνο του Παγονιού;
Είναι ο ομορφότερος θρόνος σε όλο τον κόσμο.
Και μέσα στον θρόνο ήταν το Κόχινορ.
Μα εγώ έχω το Κόχινορ. Το φοράω σαν καρφίτσα.
- Αλήθεια; - Ναι.
Δεν ήταν και πολύ λαμπερό, οπότε ο Αλβέρτος έβαλε να το ξανακόψουν.
Τι απέγινε ο Θρόνος του Παγονιού;
Το κατέστρεψαν.
Τι φριχτό!
Συνέχεια καταστρέφουν πράγματα.
Οι Βρετανοί στρατιώτες πήραν τα πετράδια από το Τατζ Μαχάλ.
Οι Βρετανοί στρατιώτες;
Ναι, μετά την εξέγερση.
Μα αυτό είναι απαίσιο.
Μα τι μπορεί να συζητάνε;
Ένας υπηρέτης, και μάλιστα Ινδός.
Τι στο καλό του βρίσκει;
Να, είναι αρκετά εμφανίσιμος.
Τι απέγινε ο Σαχ Τζαχάν;
Τον ανέτρεψε ο γιος του και πέθανε στο φυλάκιο της Άγκρα.
Η ανηθικότητα των παιδιών.
Τον έθαψαν στο Τατζ Μαχάλ. με τη γυναίκα του, Μουμτάζ.
Έβαλαν και μια επιγραφή.
"Εδώ κείται ο Σαχ Τζαχάν
που έφυγε από αυτόν τον κόσμο για το συμπόσιο της αιωνιότητας".
Το συμπόσιο της αιωνιότητας.
Μου αρέσει αυτή η ιδέα.
Φαίνεσαι πολύ διαβασμένος.
Αυτές είναι διάσημες ιστορίες από το Ουτάρ Πραντές.
Θα έπρεπε να πάτε εκεί.
Δεν μπορώ να πάω ποτέ εκεί. Μου απαγορεύεται.
Απαγορεύεται;
Φοβούνται ότι θα με δολοφονήσουν.
Δηλαδή ποτέ δεν έχετε δει ινδικό δρόμο;
- Ή έναν πάγκο με μπαχαρικά; - Όχι.
Αχ, τα μπαχαρικά! Κύμινο, κόλιανδρο, γκαράμ μασάλα,
Γκάραμ μασ... Τι είναι το γκάραμ μασάλα;
Το βάζεις στη σάλτσα.
Δεν έχετε δοκιμάσει ποτέ ινδικό φαγητό;
Νταλ; Ρόγκαν τζος;
Μπιριγιάνι με τσάτνι από μάνγκο;
Τσάτνι από μάνγκο;
Τσάτνι φτιαγμένο από μάνγκο.
Τι είναι το μάνγκο;
Το μάνγκο είναι η βασίλισσα των φρούτων.
Τι γεύση έχει;
Μοιάζει με πορτοκάλι...
και ροδάκινο.
Σερ Χένρι, θα ήθελα ένα μάνγκο.
Ένα μάνγκο;
Ναι, θα ήθελα να δοκιμάσω μάνγκο.
Αυτό είναι αδύνατον, Μεγαλειοτάτη. Φυτρώνουν μόνο στην Ινδία.
Λοιπόν, είμαι η αυτοκράτειρα της Ινδίας. Να στείλουν ένα.
ΤΟΠ ΟΦ ΔΕ ΜΟΡ, ΣΚΩΤΙΑ
Εδώ!
Μεγαλειοτάτη.
Ευχαριστώ.
Πώς σας φαίνονται οι νέες σκωτσέζικες στολές σας;
Γρατζουνάνε πολύ, Μεγαλειοτάτη.
Όλα στη Σκωτία γρατζουνάνε.
Σερ Χένρι;
Πότε έρχεται ο Μπέρτι;
Αύριο, Μεγαλειοτάτη.
Έχει ξεκινήσει από το Μόντε Κάρλο.
Αυτήν δεν την πειράζει. Έχει τα πάχη της για επένδυση.
Θεέ μου, μισώ τη Σκωτία.
Εσείς θα είστε οι Ινδοί. Χαίρομαι πολύ που σας γνωρίζω.
Εσείς θα είστε οι Ινδοί.
Εσείς...
θα...
είστε
οι Ινδοί.
Κι άλλο! Κι άλλο!
Κι άλλο!
Μακάρι να πήγαινε για ύπνο.
Καλημέρα, Μεγαλειοτάτη.
Τα κουτιά, Μεγαλειοτάτη.
Ευχαριστώ.
Και το κενό σημειωματάριο που ζήτησε η μεγαλειότητά σας.
Μπορείτε να φύγετε.
Μπορώ να ξεδιαλύνω το περιεχόμενο των κουτιών και μόνη μου.
Ο Αμπντούλ βοηθά πολύ με το στυπόχαρτό του.
Ναι, όμως αυτά είναι έγγραφα του Κοινοβουλίου, Μεγαλειοτάτη.
Το αντιλαμβάνομαι.
Μα ο Αμπντούλ είναι υπηρέτης.
- Δεν μπορεί να βοηθά με τα κουτιά! - Κι εγώ είμαι η βασίλισσα της Αγγλίας.
Με τα κουτιά θα με βοηθά όποιος επιθυμώ εγώ.
Και σερ Χένρι, θα φέρετε από ένα ζευγάρι γάντια για τους Ινδούς;
Υποφέρουν τρομερά από το κρύο.
Τη βοηθά με τα κουτιά.
Θέλω να με μάθεις ινδικά.
Ινδικά;
Χίντου, ό,τι γλώσσα μιλάς, τέλος πάντων.
- Είστε σίγουρη; - Φυσικά και είμαι σίγουρη.
Μα γιατί θέλετε να μάθετε χίντι, Μεγαλειοτάτη;
Είμαι η αυτοκράτειρα της Ινδίας.
Δες, έχω παραγγείλει ένα βιβλίο.
Θέλω να μου κάνεις ιδιαίτερα.
Δεν μπορώ να σας διδάξω χίντι, Μεγαλειοτάτη.
Γιατί;
Είστε η αυτοκράτειρα της Αγγλίας.
Θα έπρεπε να μάθετε ούρντου.
Τη γλώσσα των Μούγκαλ.
Στην Ινδία υπάρχουν χίλιες γλώσσες, όμως τα ούρντου είναι η πιο ευγενής.
Μπορώ... Στα χίντι, γράφετε έτσι.
Όμως στα ούρντου, γράφετε έτσι.
Μερν ράνι χουμ.
Εγώ είμαι η βασίλισσα.
Μάλιστα.
- Μερν. - Μέι...
- ράνι - ράνι;
Χουμ.
Χου...
Χουμ.
- Χμου. - Χουμ.
Της μαθαίνει χίντου.
Επιτρέπεται αυτό;
Μάλλον θα διαπιστώσετε ότι είναι ούρντου.
- Τη μουσουλμανική εκδοχή. - Θεούλη μου!
Ράνι
χουμ.
Μπράβο!
Είστε η βασίλισσα.
Η βασίλισσα είναι πολύ σοφή.
Ράνι κάφι
άκαλ μαν...
Βλέπετε; Τώρα γράψτε το εσείς.
- Ράνι. - Ράνι.
κάφι...
Γράφει στο σημειωματάριό της!
και μιλάει χιντουνιστικά!
Βασικά αυτό είναι ούρντου.
Η μουσουλμανική εκδοχή.
Ναι!
Σ' ευχαριστώ, Αμπντούλ, είσαι εξαιρετικός δάσκαλος.
- Μπέρτι! - Μητέρα!
Με κατασκόπευες;
- Μάθαινες ούρντου; - Ναι, η αλήθεια είναι πως μάθαινα.
Το βρίσκεις πρέπον αυτό;
Είμαι η αυτοκράτειρα της Ινδίας. Πιο πρέπον πεθαίνεις.
Μα μπροστά σε όλο το προσωπικό;
Έχεις απόλυτο δίκιο.
Δεν έχω καθόλου ησυχία εδώ.
Σερ Χένρι; Θα ήθελα να πάω με τον Αμπντούλ στο Γκλάσαλτ Σιλ.
- Στο Γκλάσαλτ Σιλ; - Μόνη μου.
Μα εγώ μόλις έφτασα εδώ!
Αχ, να είσαι μόνος σου και να κάνεις μια απλή, απέριττη ζωή!
Δεν καταλαβαίνουν τίποτα. Αυτοί οι ανόητοι αριστοκράτες.
Κορδώνονται και ελίσσονται για να πετύχουν καμιά θέση.
Τα βλέπω μια ζωή.
Δεν τους άρεσε που έφερα τον αγαπητό Τζον Μπράουν εδώ.
Σκωτσέζος υπηρέτης και στενός φίλος της, με τον οποίο φημολογείται ότι είχε σχέση
Εδώ ήμουν πιο ευτυχισμένη από οπουδήποτε στον κόσμο.
Μου λείπει, Αμπντούλ.
Και ο Άλμπερτ.
Πάνε τριάντα χρόνια πια, και ακόμα τον σκέφτομαι κάθε μέρα.
Νιώθω πολλή μοναξιά.
Όλοι όσους αγαπούσα έχουν πεθάνει. Και εγώ συνεχίζω, και συνεχίζω...
Μεγαλειοτάτη.
Είναι μια απαίσια θέση.
Κανείς δεν ξέρει πώς είναι στην πραγματικότητα να είσαι βασίλισσα.
Εκατομμύρια άνθρωποι σε όλο τον κόσμο με μισούν.
Έχω εννιά παιδιά, όλα τους ματαιόδοξα και ζηλόφθονα,
και σε μόνιμη έριδα μεταξύ τους.
Ο Μπέρτι με ντροπιάζει συνέχεια.
Κοίτα με και εμένα.
Μια χοντρή, κουτσή, ανίκανη και χαζή γρια.
Ποιο είναι το νόημα, Αμπντούλ;
Ποιο είναι το νόημα;
Η υπηρεσία.
Η υπηρεσία;
Νομίζω ότι δεν είμαστε εδώ για να σκεφτόμαστε τον εαυτό μας.
Είμαστε εδώ για έναν μεγαλύτερο σκοπό.
Στο Κοράνι λέει πως είμαστε εδώ για το καλό των άλλων.
Το Κοράνι;
Ναι. Είμαι Χαφίζ, δηλαδή ξέρω απ' έξω το Κοράνι.
Απ' έξω. Δεν είναι πολύ μεγάλο;
114 Σούρες, που περιέχουν 6.236 στίχους.
- Και εσύ ξέρεις την κάθε λέξη; - Πολλοί Μουσουλμάνοι ξέρουν το Κοράνι.
Νόμιζα ότι είσαι Ινδουιστής.
Είμαι μουσουλμάνος, Μεγαλειοτάτη.
Έμαθα το Κοράνι από τον πατέρα μου. Είναι ο Μούνσι μου.
- Μούνσι; - Ναι. Ο δάσκαλός μου.
Θα θέλαμε λοιπόν να γίνεις ο Μούνσι της βασίλισσας.
Μα εγώ είμαι ένας απλός υπηρέτης, Μεγαλειοτάτη.
Ένας υπηρέτης δεν μπορεί να είναι Μούνσι.
Τότε δεν είσαι πια υπηρέτης.
Είσαι ο δάσκαλός μου.
Θα μου μάθεις ούρντου, το Κοράνι, και ό,τι άλλο μπορείς να σκεφτείς.
Λοιπόν...
Τι στο διάολο είναι Μούνσι;
Φαίνεται πως είναι κάποιο είδος πνευματικού διδασκάλου, υψηλότατε.
Έχει τρελαθεί τελείως;
Είναι η κεφαλή της αγγλικανικής εκκλησίας!
Τι θα πει ο αρχιεπίσκοπος του Κάντερμπερι;
Εγώ θα έλεγα ότι είναι ο καφέ Τζον Μπράουν.
Θεέ μου!
Μεγαλειοτάτη.
Καλησπέρα, Μπέρτι.
Μητέρα.
Τι στο καλό φοράς;
Το βραδινό έχει σερβιριστεί.
Η λαίδη Τσόρτσιλ έχει σοκαριστεί.
Να κάθεται δίπλα σε έναν υπηρέτη. Και Ινδός από πάνω!
Ο Μούνσι είναι μουσουλμάνος λόγιος.
Και ξέρει απ' έξω το Κοράνι.
Και για να ξέρετε, δεν είναι πλέον υπηρέτης.
- Το έδωσα δικό του προσωπικό; - Τι εννοείς, προσωπικό;
- Τον μικροκαμωμένο χοντρό. - Αυτό είναι παράλογο!
Γράμματα, προσκλήσεις στο δείπνο. Του φέρεσαι ως μέλος της οικογένειας.
Όχι. Τον Αμπντούλ τον συμπαθώ.
Η λαίδη Τσόρτσιλ καλά θα κάνει να το συνηθίσει.
Ο Μούνσι θα έρθει μαζί μας στις διακοπές.
ως μέλος του νοικοκυριού.
Δεν μπορείς να πάρεις έναν μουσουλμάνο στη Φλωρεντία.
Μπορώ να πάρω έναν μουσουλμάνο όπου θέλω.
Καληνύχτα, Μπέρτι.
- Μούνσι; - Ναι;
Πνευματικός σύμβουλος;
Δεν έχεις καμιά ιδέα μέσα στο κεφάλι σου.
Υποσχέθηκες να φύγουμε. Και τώρα πηγαίνουμε στη Φλωρεντία.
Δεν καταλαβαίνεις τι προνόμιο είναι
να δούμε τη δόξα της Ιταλίας με όλους αυτούς τους υπέροχους ανθρώπους;
Είσαι πανηλίθιος.
Λες να την αφήσουν αδιαμαρτύρητα να ευνοεί έναν μαυριδερό;
Δεν ήρθα εδώ για να σου κουβαλάω τις βαλίτσες.
Για ποιο λόγο παραπονιέσαι;
Έχουμε το δικό μας βαγόνι. Με μπάνιο.
Σου έφτιαξαν ένα ωραιότατο κρεβάτι στο πάτωμα.
Σκοτώστε με τώρα.
Θέλω να πάω σπίτι.
Βαρέθηκα την αρνητικότητά σου.
Η ζωή είναι μια μεγάλη περιπέτεια.
Πρέπει απλώς να ανοιχθείς και να την απολαύσεις.
Είμαστε διακοπές. Τι θα μπορούσε να πάει στραβά;
"Μην τραβάτε".
Θέλω να ζητήσω συγγνώμη για τις φρενάρισμα έκτακτης ανάγκης.
Μεγαλειοτάτη.
Ελπίζω να μην τραυματιστήκατε.
Αμπντούλ, δεν ήταν τίποτα.
Ήταν απολύτως κατανοητό λάθος.
Χαίρομαι πάρα πολύ που ήρθες μαζί μας.
- Θα είναι υπέροχα να σου δείξω τη Φλω... - Τι γυρεύει αυτός εδώ;
Ο Αμπντούλ ήρθε να εξηγήσει τι συνέβη πριν.
Μητέρα, πραγματικά δεν κατανοώ γιατί να μοιράζομαι το μπάνιο με σένα.
Εγώ μοιραζόμουν το κρεβάτι με τη μητέρα μου μέχρι να γίνω βασίλισσα.
Είμαι 57 ετών. Ο Μούνσι έχει το δικό του μπάνιο.
- Ναι, πολύ ωραίο μπάνιο. - Ναι!
Καληνύχτα, μαμά!
Καληνύχτα, κύριε Μπέρτι.
Μπέρτι, φρόντισε να κλείσεις την πόρτα.
Αμπντούλ...
Έχω κάτι για σένα.
Για να γιορτάσουμε την πρώτη σου επίσκεψη στη Φλωρεντία.
Και το ότι έγινες ο Μούνσι μου.
Είναι ένα μενταγιόν.
Με το πορτρέτο μου.
Πώς να σας ευχαριστήσω, Μεγαλειοτάτη;
Κράτα με ασφαλή.
Για πάντα.
Αμπντούλ.
Θα λατρέψεις τη Φλωρεντία.
Τόσο υπέροχα αξιοθέατα.
Δεν είναι λαμπρό;
Ο Άλμπερτ λάτρευε το μέρος.
Θαύμαζε πολύ τους Μεδίκους.
Το γεγονός ότι ήταν μαικήνες για τους σπουδαιότερους καλλιτέχνες της εποχής τους.
Έτσι ώστε να αφήσουν κάτι θαυμαστό πίσω τους.
Και στην Ινδία είχαμε μαικήνες για σπουδαίους καλλιτέχνες.
Κάθε αυτοκράτορας έφερνε τους σπουδαιότερους τεχνίτες
για να φτιάχνουν σπουδαία έργα για την Αίθουσα Νταρμπάρ τους.
- Αίθουσα Νταρμπάρ; - Ναι.
Κάθε αυτοκράτορας είχε μια Αίθουσα Νταρμπάρ.
Γεμάτη με τα πιο εξαίσια πράγματα που γνωρίζει ο άνθρωπος.
Είμαι η αυτοκράτειρα της Ινδίας. Θα έπρεπε να έχω μια Αίθουσα Νταρμπάρ.
Υπέροχη ιδέα, Μεγαλειοτάτη.
Όμως πού θα τη βάζατε;
Στη Νήσο Γουάιτ, προφανώς.
Μεγαλειοτάτη, έχει έρθει ο σενιόρ Πουτσίνι.
Από πού είπατε ότι είναι, σενιόρ Πουτσίνι;
Από τη νέα μου όπερα, "Μανόν Λεσκό".
Για δυο ερωτευμένους που τους χωρίζουν οι ταξικές διαφορές.
Όμως αυτοί το σκάνε μαζί.
Ακούγεται θαυμάσιο!
Όμως αυτή φυλακίζεται για τον έρωτά της.
Όμως δραπετεύουν.
Μπράβο!
Όμως εν τέλει αυτή πεθαίνει, και αυτός είναι τελείως συντετριμμένος.
Δεν είμαι σίγουρη ότι μας αρέσει τελικά.
Προτιμάμε την κωμική όπερα.
Ξέρετε κάτι από τους Γκίλμπερτ και Σάλιβαν;
Μήπως θα ήθελε η Μεγαλειοτάτη να μας πει ένα τραγούδι;
Όχι, δεν μπορώ. Αποκλείεται.
Φυσικά. Ναι, Μεγαλειοτάτη.
- Ναι, Μεγαλειοτάτη. - Όχι, αλήθεια.
Άντε καλά.
Μόνο ένα.
Από το "Πίναφορ", Μπέρτι;
Είναι ανάγκη;
Πανέμορφο!
Είχα δάσκαλο τον Μέντελσον, ξέρετε.
Στη βασίλισσα!
Στην υγειά μου!
Δεν έπρεπε να πιούμε τόση σαμπάνια.
Μου επιτρέπετε;
Αμπντούλ!
Έχω χρόνια να νιώσω τόσο ευτυχισμένη.
Όταν πρωτοήρθα στην Αγγλία,
ένιωθα τρόμο μπροστά σας.
Όμως είστε πολύ καλή κυρία.
Πολύ ξεχωριστή για μένα.
Και εσύ είσαι πολύ ξεχωριστός για μένα, Αμπντούλ.
Ξέρω ότι είστε πολύ μεγαλύτερη από μένα.
Και είστε η βασίλισσα της Αγγλίας.
Και η αυτοκράτειρα της Ινδίας.
Εγώ είμαι ένας ταπεινός Μούνσι.
Όμως νομίζω...
πως είστε το πιο ξεχωριστό άτομο σε όλη μου τη ζωή.
Πιο ξεχωριστή ακόμα και από τη γυναίκα μου.
Γυναίκα;
Ναι.
Είσαι παντρεμένος;
Φυσικά.
Πού είναι η γυναίκα σου;
Στην Ινδία.
Γιατί δε μου είπες ότι είσαι παντρεμένος;
Δεν φαντάστηκα ότι έχει σημασία.
Μα φυσικά και έχει σημασία!
Αυτό αλλάζει τα πάντα.
Πρέπει να επιστρέψεις αμέσως στην Ινδία.
Και να τη φέρεις πάραυτα εδώ.
ΟΣΜΠΟΡΝ ΧΑΟΥΖ ΝΗΣΟΣ ΓΟΥΑΪΤ
Πώς είναι ο καιρός στην Άγκρα αυτές τις μέρες;
Κατάρα!
Έρχεται!
Τι συναρπαστικό!
Είναι ο Αλί Μπαμπά.
Κοίτα τον πώς είναι.
Πού βρήκες όλα αυτά παράσημα;
Τι στο καλό φοράει;
Δε βλέπεις καν το πρόσωπό της.
Φαίνεται υπέροχη!
Μα δεν μπορείτε να τη δείτε, Μεγαλειοτάτη.
Το βρίσκω πολύ αξιοπρεπές.
Ποια στο καλό είναι αυτή;
Φέρε τις τσάντες, μικρέ.
Έχει φέρει υπηρέτη μαζί του.
Θεέ μου, κι άλλος! Πόσους έχει εκεί μέσα;
Το κάθαρμα είναι δίγαμος.
Ελπίζω να τους αρέσει το σπιτάκι τους.
Μεγαλειοτάτη.
Ελπίζω να μην ενοχλώ.
Είπα να περάσουμε για ένα τσάι.
Από δω η εγγονή μου, Σοφία, βασίλισσα της Ελλάδας.
Αυτή είναι η μεγάλη δούκισσα Σόφι του Σαξ-Βάιμαρ-Άιζεναχ,
και η κόρη μου, η πριγκίπισσα Ελένα Ωγκούστα Βικτόρια
του Σλέζβιχ-Χόλσταϊν - Σόντερμπεργκ-Ωγκουστενμπέρκ.
Αυτή είναι η σύζυγός μου, κυρία Καρίμ, και αυτή είναι η πεθερά μου.
Μεγαλειοτάτη, Σοφία, βασίλισσα της Ελλάδας,
μεγάλη δούκισσα Σόφι του Σαξ-Βάιμαρ-Άιζεναχ,
πριγκίπισσα Ελένα Ωγκούστα Βικτόρια
του Σλέζβιχ-Χόλσταϊν -Σόντερμπεργκ-Ωγκουστενμπέρκ.
Δράττομαι αυτής της ευκαιρίας
εκ μέρους μου και της συζύγου και της μητέρας της συζύγου μου,
να ευχαριστήσω την Αυτής Μεγαλειότητα για τη φιλοξενία της.
Είμαστε πολύ ευγνώμονες για την άπειρη καλοσύνη της,
και εσωτερική διακόσμηση.
Το δώρο της φιλοξενίας και της φιλίας προς τους ξένους
είναι υψίστης σημασίας στον πολιτισμό μας.
Έτσι, είναι τιμή μας να το ξεπληρώσουμε με τον ταπεινό τρόπο μας.
Ό,τι είναι δικό μας, σας ανήκει.
Κυριολεκτικά, για την ακρίβεια.
Δόξα στον Αλλάχ.
Αγαπημένε μου Μούνσι,
χαιρόμαστε πολύ που σας έχουμε εδώ, παιδιά μου. Μας λείψατε πάρα πολύ.
Ανυπομονώ να σου δείξω την Αίθουσα Νταρμπάρ.
Παιδιά;
Πόνσονμπι, πρέπει να κάνετε κάτι γι' αυτό.
Αγαπημένε μου Μούνσι, χαίρομαι πολύ που επέστρεψες.
Ήταν απίστευτα βαρετά χωρίς εσένα.
Και χαίρομαι πολύ που γνώρισα την κα. Καρίμ.
Υπάρχει όμως κάτι, για το οποίο ήμουν περίεργη όλο το απόγεμα.
Πώς μοιάζει πίσω από το πέπλο της;
Πρέπει να τη δείτε.
Επιτρέπεται;
Είστε κυρία, και η αυτοκράτειρα της Ινδίας.
Μα πού στο διάολο πηγαίνει τώρα;
Μεγαλειοτάτη.
Είσαι πραγματικά πανέμορφη.
Τι στο καλό είναι η Αίθουσα Νταρμπάρ;
Είναι μια γιορτή προς όλα εκείνα που συνδέονται με την Ινδία, πρωθυπουργέ.
Εμπνευσμένη από τους Μούγκαλ αυτοκράτορες.
Μα δεν καταλαβαίνω. Ποιος έδωσε άδεια να χτιστεί καν αυτό εξ αρχής;
Μην κατηγορείτε εμένα. Εγώ ήμουν στο Μόντε Κάρλο.
Φοβάμαι ότι από μόνη της αντιπροσωπεύει το νόμο, πρωθυπουργέ.
Για όνομα του Θεού. Σε λίγο θα φορέσει και μπούρκα.
Πρωθυπουργέ. Αργήσατε.
Λυπάμαι πολύ, Μεγαλειοτάτη.
Ας ξεκινήσουμε, λοιπόν.
Αυτό, όπως βλέπετε, είναι ο ινδικός διάδρομος.
Η Αίθουσα Νταρμπάρ σχεδιάστηκε από τον κύριο Μπάι Ραμ Σινχ.
Το παλάτι γέμισε με δαύτους.
Παραγγείλαμε μια σειρά από πορτρέτα επιφανών Ινδών.
Εδώ, η πριγκίπισσα Γκουράμα.
Και αυτός φυσικά είναι ο Μούνσι.
Τιμή μου που σας γνωρίζω, κύριε πρωθυπουργέ.
Του μοιάζει αρκετά, δε βρίσκετε;
Του ζήτησα να αφαιρέσει μερικά κιλάκια.
Από δω η σύζυγός μου, κύριε πρωθυπουργέ.
Και αυτή είναι η πεθερά μου.
Τουλάχιστον έτσι πιστεύω ότι είναι.
Αυτοί είναι οι υπηρέτες μου, Μοχάμεντ και Άχμεντ.
Και αυτή είναι η Αίθουσα Νταρμπάρ.
Τι στο διάολο συμβαίνει εδώ, Πόνσονμπι;
Τα σκαλίσματα είναι από το Ούταρ Πραντές.
Και το χαλί υφάνθηκε σε μια φυλακή στην Άγκρα.
Είναι τέλειο για την παράσταση, πιστεύω.
Όμως το κυρίως έκθεμα είναι ο Θρόνος του Παγονιού.
Ακριβές αντίγραφο εκείνου στην Άγκρα.
Και φυσικά, το Κοχινόρ.
Τώρα πια όντως νιώθω η αυτοκράτειρα της Ινδίας.
Νόμιζα ότι την περιμέναμε να πεθάνει.
Πράγματι είναι μια θαυμαστή προσθήκη στο σπίτι, Μεγαλειοτάτη.
Χρωστάμε ευγνωμοσύνη στον Αμπντούλ για την όλη ιδέα.
Για να γιορτάσουμε την ολοκλήρωση της Αίθουσας Νταρμπάρ,
μια μικρή έκπληξη, Μεγαλειοτάτη.
Τι είναι αυτό;
Ένα μάνγκο, Μεγαλειοτάτη.
Μια στιγμή, Μεγαλειοτάτη.
Είναι... χαλασμένο.
Σερ Χένρι Αυτό το μάνγκο είναι χαλασμένο.
Λυπάμαι τρομερά, Μεγαλειοτάτη.
Να παίρνετε ένα τέτοιο, όποτε βλέπετε τον Μούνσι.
Ανυπομονώ να σας δείξω την παράσταση, πρωθυπουργέ.
Ξεκάθαρα περάσαμε το όριο.
Δεν μπορώ να βγω στη σκηνή έτσι.
Νιώθω πολύ άρρωστος.
Μα πρέπει!
Ο πρωθυπουργός θα παρακολουθεί.
Είναι μια απόλυτη καταστροφή.
- Δεν ξέρω τι εννοείς. - Το περίμεναν αυτό.
Ποιος περίμενε;
Ο Πόνσονμπι, ο Ριντ, όλοι τους. Δεν το βλέπεις;
Τους το έτριβε στη μούρη. Όμως τώρα θα γίνει δημόσια γνωστό.
Σου το λέω, δεν πρόκειται να το ανεχθούν.
Θα ξεσηκωθούν και θα σε ευνουχίσουν.
Ναι, μα εγώ δεν έκανα τίποτα!
Ηλίθιε μπάρμπα-Θωμά! Δεν μπορείς να τους νικήσεις στο παιχνίδι τους!
Κυρία Μούνσι!
Μπέρτι.
Δε με έχουν ταπεινώσει τόσο στη ζωή μου!
Βασικά εγώ το απολαμβάνω.
Η αρχική ομάδα στη σκηνή, παρακαλώ.
Μια σκηνή στην αρχαία Περσία.
Είμαι ο σουλτάνος της Περσίας!
Ο βασιλιάς των βασιλέων!
Υψηλότατε, σας χαρίσουμε όλα τα πλούτη της Ανατολής.
Τώρα πια είστε υπό την εξουσία μου!
Μπράβο! Ο Μούνσι!
Τι στο διάολο είναι αυτό, Πόνσονμπι;
Μανία με τον Μούνσι;
Δουλεύω για να μη διαλυθεί η Αυτοκρατορία.
Φαίνεται σαν να διοικούν το παλάτι.
Θέλω όλη αυτή η ανοησία να τερματιστεί.
Ειδάλλως θα τερματιστείς εσύ. Κατάλαβες;
Σερ Χένρι.
Πείτε μου τι ακριβώς είπε ο πρωθυπουργός για την παράσταση;
Για να είμαι απολύτως ειλικρινής, Μεγαλειοτάτη, φάνηκε κομματάκι ενοχλημένος.
Για ποιο λόγο;
Σίγουρα θα του άρεσε ο Μούνσι.
Νομίζω ότι ο Μούνσι ήταν το πρόβλημα, Μεγαλειοτάτη.
Αλήθεια; Μου φάνηκε πολύ καλός.
Νομίζω ότι εννοούσε τη θέση του.
Νομίζω ότι ανησυχεί που έχει μια τόσο εξέχουσα θέση στην οικία.
Μα φυσικά και έχει ο Αμπντούλ μια εξέχουσα θέση.
Είναι ο Μούνσι μου.
Μα είναι Ινδός, Μεγαλειοτάτη.
Το αντιλαμβάνομαι αυτό.
Δεδομένου του παρόντος κλίματος στην υποήπειρο, Μεγαλειοτάτη,
ο πρωθυπουργός ανησυχούσε πως ενδεχομένως στέλνει λάθος μήνυμα.
Εμένα μου φάνηκε ένα εξαιρετικά καλό μήνυμα.
- Μα είναι μουσουλμάνος, Μεγαλειοτάτη. - Ακριβώς.
Τους χρωστάμε τόσο πολλά, έτσι δεν είναι;
Για τον ρόλο τους στην Εξέγερση, ας πούμε.
Στην Εξέγερση, Μεγαλειοτάτη;
Ναι, για τη βοήθεια που μας πρόσφεραν με τους ινδουιστές.
Μα η Εξέγερση ήταν ένα κίνημα όπου οι μουσουλμάνοι ήταν επικεφαλής, Μεγαλειοτάτη.
- Είστε σίγουρος; - Φυσικά.
Οι μουσουλμάνοι στρατιώτες εξεγέρθηκαν, και υπήρχαν φήμες
ότι τα ντουφέκια γρασαρίστηκαν με χοιρινό λίπος.
Αλήθεια;
Ο ίδιος ο Μέγας Μουφτής,
εξέδωσε έναν φετφά, επικήρυξη, προσωπικά εναντίον σας, μεγαλειοτάτη.
Και οι μουσουλμάνοι στρατιώτες σκότωσαν πάνω από 2.000 Βρετανούς στρατιώτες.
Με ποιον μιλούσες, μητέρα;
Σου άνοιξα την καρδιά μου.
Έφερα την οικογένειά σου από την Ινδία.
Σε προβίβασα παρά την έντονη αντίσταση και ανησυχία μέσα στον οίκο.
Έκανα και τα στραβά μάτια όταν αμέλησες να μου πεις
ότι είσαι παντρεμένος, που, όπως ξέρεις, ήταν μεγάλη έκπληξη για μένα.
Πώς μπόρεσες και με άφησες να ταπεινωθώ μπροστά σε όλο την οικία;
Λυπάμαι πάρα πολύ, Μεγαλειοτάτη.
Είπες ότι οι ινδουιστές ήταν πίσω από την εξέγερση.
Δεν είπα ότι ήταν μόνο οι ινδουιστές.
Μου είπες κατηγορηματικά ότι οι μουσουλμάνοι είναι φίλοι μου.
Μα είμαστε φίλοι σας, μεγαλ...
Αμπντούλ, υπάρχει φετφάς εναντίον μου.
Οι μουσουλμάνοι ξεκίνησαν το όλο θέμα.
Αυτό είναι τελείως απαράδεκτο!
Αμπντούλ, μου φάνηκες εξαιρετικός ως ο σουλτάνος της Περσίας,
όμως φοβάμαι πως πρέπει να επιστρέψεις σπίτι.
Πλήγωσες πάρα πολύ τα αισθήματά μου.
Δε βλέπεις σε τι θέση με έφερες;
Σ' ευχαριστώ για όλα όσα έκανες για μένα.
Θα μου λείψεις πολύ.
Λοιπόν.
Γυρνάμε σπίτι;
Καληνύχτα, μητέρα.
Καληνύχτα.
Κυρία Τακ.
Κυρία Τακ!
Αμπντούλ.
Φέρθηκες πολύ ανόητα!
Και έχω εξοργιστεί πολύ μαζί σου!
Είναι αδιανόητο ότι ως ο Μούνσι μου θα μου έλεγες το παραμικρό ψέμα!
Όμως θα ήταν και πολύ παιδαριώδες εκ μέρους μου
να μην αναγνωρίσω την μεγάλη καλοσύνη και αφοσίωση που μου έχεις δείξει.
Φαντάζομαι ότι τρόπον τινά πίστευες ότι με προστατεύεις.
Αλλά ως μονάρχης, συνειδητοποιώ πως τίποτα δε μπορεί να με προστατέψει στ' αλήθεια.
Έτσι, μ' αυτά υπόψη, αποφάσισα, παρότι είμαι πολύ απογοητευμένη,
ότι θέλω να παραμείνεις.
Ευγενέστατη Μεγαλειοτάτη! Σας ευχαριστώ.
Μεγαλειοτάτη!
Αμπντούλ, πρέπει να ξεκαθαρίσουμε κάτι.
Ανησυχώ πάρα πολύ για την κυρία Καρίμ.
Για την κυρία Καρίμ;
Πλέον θα περίμενε κανείς να ακούσει τα ποδοβολητά μικρών μουσουλμανικών ποδιών
στους διαδρόμους του Οίκου Όσμπορν.
Ανησυχώ ότι δε λειτουργούν όλα καλά στο σεξ.
Θέλω να εξετάσετε την κυρία Καρίμ.
Να εξετάσω την κυρία Καρίμ;
Να βεβαιωθείτε πως όλα λειτουργούν.
Μα, Μεγαλειοτάτη, νόμιζα ότι ο Μούνσι και η οικογένειά του θα μας εγκατέλειπαν.
Από πού αποκομίσατε μια τέτοια εντύπωση;
Ο Μούνσι και η οικογένειά του
είναι αναπόσπαστο κομμάτι της βασιλικής οικίας.
Για μένα, αυτό ισοδυναμεί με πόλεμο.
Θα ξεθάψουμε κάθε βρωμιά που έχει κάνει ποτέ του αυτός ο λωποδύτης!
Θέλω κάποιος να σκαλίσει όλο το ιστορικό του στην Ινδία.
Ο γιος σας είναι εκεί, έτσι δεν είναι, Πόνσονμπι;
Δε θα μπορούσα να ανακατευτώ σε ένα τέτοιο τέχνασμα, υψηλότατε.
Κοιτάξτε, πολύ σύντομα θα γίνω βασιλιάς.
Θα κάνετε αυτό που σας λένε!
Θα χρησιμοποιήσετε κάθε μέσον, θα φτιάξετε έναν φάκελο,
και θα τα καταγράψετε όλα χαρτί και καλαμάρι!
Δώστε ένα τέλος σ' αυτή την ανοησία!
Για τα καλά!
Καλύτερα να πάω να εξετάσω την κα. Μούνσι.
Δρ Ριντ. Παρακαλώ, περάστε.
Θα χρειαστεί να ξεσκεπάσει το πρόσωπό της.
Αυτό είναι αδύνατο, κύριε.
Πρέπει να δω τη γλώσσα της.
Λοιπόν;
Είναι μια χαρά.
Κύριε Μοχάμεντ.
Ήρθαμε εδώ, γιατί δε μας είναι άγνωστη η ταλαιπωρία που υπομένετε.
Το ότι εξ αρχής ήρθατε εδώ σχεδόν από ένα ατύχημα,
και ξεμείνατε εδώ λόγω μια σειρά παράξενων καταστάσεων, για τις οποίες δε φταίτε.
Ούτε έμεινε απαρατήρητο εκ μέρους μας ότι ο σκληρός αγγλικός καιρός
έχει σταθεί αιτία για την απότομη χειροτέρευση της γενικής υγείας σας.
Επιπλέον,
εξακολουθείτε να υπομένετε την απέραντη ταπείνωση
να είστε υπηρέτης σε κάποιον που εν πολλοίς είναι κατώτερός σας.
Έτσι, σκεφτήκαμε πως...
ίσως θα μπορούσαμε να σας προσφέρουμε λίγη βοήθεια.
Βοήθεια;
Να επιστρέψετε σπίτι σας. Ίσως μια μικρή σύνταξη.
Φυσικά θα μας δώσετε ως αντάλλαγμα...
λίγες πληροφορίες.
Θέλετε να βγάλω τα άπλυτα στη φόρα;
Τρόπον τινά.
Τι θα θέλατε να πω;
Όλα μας κάνουν βασικά.
Χρειαζόμαστε λεπτομέρειες.
Τι λέει. Τι κάνει.
Ο Αμπντούλ κάνει αυτό που κάνουν όλοι.
Αυτός...
Αναζητεί την εύνοια.
Φέρεται δουλοπρεπώς.
Σκαρφαλώνει στη βρομερή στήλη
της άθλιας βρετανικής αυτοκρατορίας.
Σας γελοιοποιεί όλους, γιατί είναι ένας υπηρέτης.
Ένας μουσουλμάνος Ινδός υπηρέτης, και εσείς τα κάνετε πάνω σας, επειδή...
σας νικά στο ίδιο σας το παιχνίδι.
Κανείς δεν τα κάνει πάνω του.
Είμαστε το πιο ισχυρό έθνος στη γη,
στο απόγειο της επιρροής μας.
Σ' αυτή την περίπτωση, ο μόνος δρόμος είναι προς τα κάτω.
Οπότε χώστε την ηλίθια βρετανική αυτοκρατορία σας
στην βρωμερή βασιλική κωλοτρυπίδα σας, κύριε πρίγκιπα Μπέρτι.
Ελπίζω να γκρεμίσει όλο το οικοδόμημα.
Θα φροντίσω να πεθάνεις εδώ!
Δεν είπε τίποτα.
Τι εννοείτε, δεν είπε τίποτα;
Κάναμε ό,τι περνούσε από το χέρι μας, μα...
Ήταν ανεξέλεγκτος. Αυτός ο άνθρωπος είναι απόβρασμα.
Δρ Ριντ!
Δεν είμαι χαζή.
Ξέρω ότι σκαρφίζεστε κάποια μηχανορραφία. Κάτι τρέχει εδώ.
Δεν πρόκειται να το ανεχτώ.
Δρ Ριντ, σας ζήτησα να ερευνήσετε την υπογονιμότητα της κας Καρίμ.
Φαίνεται πως δεν κάνατε τίποτα.
Βασικά, Μεγαλειοτάτη, ήταν αδύνατο να κάνω μια ξεκάθαρη κρίση,
για θρησκευτικούς λόγους.
Εξετάσατε τον Μούνσι;
- Όχι, Μεγαλειοτάτη. - Λοιπόν, εξετάστε τον Μούνσι.
Μπέρτι.
Δεν πήγα επτά χρόνια στο Πανεπιστήμιο του Εδιμβούργου για να κοιτάω ινδικά πέη!
Παντελόνι.
Εύρηκα! Έχει βλεννόρροια.
Βρε, βρε.
Μητέρα, πρέπει να μιλήσουμε μαζί σου.
Κατ' ιδίαν.
Είμαι στη μέση του μαθήματος ούρντου.
Μητέρα, ήρθαμε με πολύ σημαντικά νέα για άκρως προσωπικό ζήτημα.
- Δεν έχω τίποτα να κρύψω από τον Αμπντούλ. - Παρακαλώ, Μεγαλειοτάτη.
Μεγαλειοτάτη, φοβάμαι πως τα νέα αφορούν τον Μούνσι.
Έχουμε αδιαμφισβήτητη απόδειξη πως ο Αμπντούλ Καρίμ είναι
ένας απατεώνας ταπεινής καταγωγής.
Μεγαλειοτάτη.
Ο Μούνσι κατάγεται από ευγενή οικογένεια και μια μακρά παράδοση δασκάλων.
Όχι, φοβάμαι πως ήταν απλώς ένας υπάλληλος σε μια κοινή φυλακή.
Ο γιος μου έστειλε γράμμα από την Ινδία, έχοντας μιλήσει με τον προϊστάμενό του.
Η συγγενείς του είναι τελείως αμόρφωτοι.
Ο πατέρας του είναι ένας τιποτένιος φαρμακοποιός.
Ο Μούνσι ποτέ δεν πήγε καν σχολείο, μητέρα.
Ο άνθρωπος είναι τελείως απατεώνας.
Και εσύ τον έβαλες να ασχολείται με τα κουτιά.
Φοβάμαι πως είναι αλήθεια, μεγαλειοτάτη.
Ο Αμπντούλ και ο πατέρας του έχουν την πιο ταπεινή καταγωγή.
Έχουμε ετοιμάσει έναν φάκελο.
Κατάπτυστα βατράχια!
Κρίνετε από τη φυλή! Κατασκοπεύετε, φακελώνετε;
Τα βάζετε με έναν ανυπεράσπιστο Ινδό!
Φυσικά και δεν έχει κατάρτιση.
Εκεί πέρα τα κάνουν όλα τελείως διαφορετικά.
Μα, δε βλέπεις, μαμά, ότι χρησιμοποιεί τη θέση του για το προσωπικό του όφελος;
Και πώς ακριβώς διαφέρει αυτό από όσα κάνετε εσείς;
Πώς τολμάτε να κοιτάτε τον Αμπντούλ αφ' υψηλού;
Πώς τολμάτε να δυσφημείτε τον καημένο τον πατέρα του;
Μπέρτι, ντρέπομαι που είσαι ανακατεμένος σ' αυτό.
Ο Αμπντούλ είναι ένας πιστός, σοφός, συμπονετικός άνθρωπος.
Έχει ανέλθει χάρη στις ικανότητές του.
Φέρτε εδώ τον Αμπντούλ.
Φέρτε τον μέσα!
Λοιπόν. Θέλω να επαναλάβετε μετά από μένα. Θα είμαι ευγενικός με τον Μούνσι.
Εσύ.
Θα είμαι ευγενικός με τον Μούνσι.
Μπέρτι, όλοι σας.
Θα είμαι ευγενικός με τον Μούνσι.
Πλέον είναι πασιφανές ότι για να σε σεβαστούν σ' αυτό το σπίτι,
πρέπει να έχεις και επίσημη αναγνώριση.
Σ' αυτή την περίπτωση, Αμπντούλ,
σκοπεύω να σε κάνω ιππότη, στην επόμενη ανακήρυξη τιμών.
Αρκετά! Αυτό είναι παράλογο!
Δεν μπορούμε να σας προστατεύουμε άλλο από όλα αυτά.
Αυτός ο τύπος έχει βλεννόρροια!
Βλεννόρροια;
Ναι, Μεγαλειοτάτη.
Λοιπόν, είστε γιατρός. Γιατί δεν τον θεραπεύετε;
Τώρα εξαφανιστείτε από μπροστά μου! Όλοι σας.
Άκου, συφιλιασμένο ινδικό κάθαρμα!
Γιατί δεν την αφήνεις ήσυχη επιτέλους;!
Δρ Ριντ! Φερθείτε ευγενικά!
Ιππότης; Δεν μπορεί, θα υπάρχει κάποιος νόμος που το απαγορεύει.
Ο τύπος είναι ένας κοινός Ινδός, για όνομα!
Δεν μπορεί απλώς να κάνει ό,τι θέλει.
Ακριβώς! Χάρη σε μας λειτουργεί αυτό το παλάτι.
Μας αγνοούν και μας εκμεταλλεύονται.
Πρέπει να αντισταθούμε σ' αυτή την αδικαιολόγητη παρενόχληση!
Μα είναι η βασίλισσα.
Είναι η δική μας μονάρχης.
Η θέση της βασίζεται εξ ολοκλήρου στη σιωπηλή συνθήκη που συνάπτει μαζί μας.
Αν δεν πάψει αυτή η παράλογη προσβολή, θα φύγουμε όλοι!
Εύγε!
Κάποιος πρέπει να της το πει.
Ας στείλουμε μια αντιπροσωπεία.
Νομίζω ότι πρέπει να πάτε εσείς. Είστε ο επικεφαλής του νοικοκυριού.
Όχι, δε θα μπορούσα να πάω εγώ. Θα αμαύρωνε τη φήμη της θέσης.
Κυρία Τακ.
Την ξέρετε πολύ καλά, σωστά;
Μα εγώ απλώς τη ντύνω.
Εσείς, κυρία Φιπς;
Εμπρός.
Και μη δεχτείτε άρνηση.
Μεγαλειοτάτη.
Λέγε, κοπελιά. Δε βλέπεις ότι είμαι απασχολημένη;
Πρέπει να πω κάτι που...
Τι σημαίνουν όλα αυτά; Πάψε να τρέμεις.
Ήρθα να σας ζητήσω να αναθεωρήσετε την...
την προαγωγή του κυρίου Καρίμ.
Τι είπες μαρή;
Ήρθα να σας ζητήσω να μην κάνετε ιππότη τον κύριο Καρίμ, Μεγαλειοτάτη.
Γιατί στο καλό να μην το κάνω;
Τα μέλη του νοικοκυριού απαιτούν να εγκαταλείψετε αυτό το σχέδιο, Μεγαλειοτάτη.
Απαιτούν;
Πιστεύουμε ότι εξευτελίζει την ίδια την ιδέα της ιπποσύνης.
Κατάγεται από πολύ ταπεινή οικογένεια, Μεγαλειοτάτη.
Και είναι έγχρωμος.
Χάσου από μπροστά μου!
Δε με άκουσες;
Μεγαλειοτάτη, πρέπει να σας ενημερώσω πως αν αρνηθείτε,
όλο το προσωπικό θα παραιτηθεί.
Προδοσία!
Μαμά. Φτάνει πια.
Από δω και πέρα θα εγκαταλείψεις αυτή την ανοησία με τον Μούνσι.
Με ακούς;
Πραγματικά πίστευες ότι το νοικοκυριό θα στήριζε μια τέτοια προσβολή;
Δεν επιτρέπω να μη με υπακούνε.
Όχι. Σε ανέχομαι πάνω από πενήντα χρόνια!
Θα το παρατήσεις αυτά από δω και πέρα, ειδάλλως...
- Ειδάλλως τι, Μπέρτι; - Ειδάλλως...
Θα βγάλουμε πιστοποιητικό ότι είσαι τρελή.
Και θα απομακρυνθείς από τον θρόνο άμεσα.
Εδώ είναι τα έγγραφα, υπογεγραμμένα από τον δρ Ριντ.
Είμαι 81 ετών.
Απέκτησα εννιά παιδιά και 42 εγγόνια. Έχω σχεδόν ένα δισεκατομμύριο υπηκόους.
Έχω ρευματισμό,
κατάρρευση μήτρας, είμαι νοσηρά παχύσαρκη, και κουφή από το ένα αφτί.
Γνώρισα έντεκα πρωθυπουργούς και πέρασα 2.347 νομοθετικά έργα.
Κυβερνώ εδώ και 62 χρόνια και 234 μέρες.
Είμαι συνεπώς η μονάρχης με τη μεγαλύτερη θητεία στην παγκόσμια ιστορία.
Είμαι υπεύθυνη για πέντε νοικοκυριά,
και το προσωπικό που ανέρχεται σε πάνω από 3.000 άτομα.
Είμαι γκρινιάρα,
βαρετή, άπληστη, χοντρή, ευερέθιστη,
κατά καιρούς εγωίστρια και κοντόφθαλμη, τόσο μεταφορικά, όσο και κυριολεκτικά.
Ενδεχομένως να έχω μια δυσάρεστη προσκόλληση στην εξουσία,
και δεν έπρεπε να σπάσω το αβγό του αυτοκράτορα της Ρωσίας.
Όμως είμαι κάθε άλλο από τρελή.
Αν το νοικοκυριό επιθυμεί να με παρακούσει, καλώς.
Ας το κάνουν μπροστά μου.
Θα τους δω όλους αμέσως στην Αίθουσα Νταρμπάρ.
Η Αυτής Μεγαλειότητα, η Βασίλισσα.
Μαθαίνω ότι υπάρχει κάποια ανησυχία σχετικά με τον ποιον επιθυμώ να ευνοώ.
Μαθαίνω ότι έχουν οξυνθεί τα πνεύματα,
και μαθαίνω ότι έχετε αποφασίσει να παραιτηθείτε,
παρά να δεχτείτε την απόφασή μου.
Αν κάποιος από σας
επιθυμεί να υποβάλει την παραίτησή του, αυτή θα γίνει δεκτή,
χωρίς καμιά δυσάρεστη συνέπεια.
Τουλάχιστον όμως να έχετε την ευπρέπεια να το κάνετε μπροστά μου!
Όποιος επιθυμεί να παραιτηθεί, ας περάσει μπροστά.
Θα ήθελα να σας ενημερώσω ότι αποφάσισα να μην χρίσω κανέναν ιππότη για την ώρα.
Αντ' αυτού, θα χαρείτε να μάθετε ότι αποφάσισα
να κάνω τον Μούνσι διοικητή του Βασιλικού Βικτωριανού Τάγματος
ως ξεχωριστό δείγμα της προσωπικής μου εκτίμησης
για τις υπηρεσίες του προς την Αυτοκρατορία.
Αυτά είναι όλα.
Μεγαλειοτάτη!
Είστε καλά;
Δρ Ριντ!
- Δρ Ριντ! Πρέπει να έρθετε γρήγορα! - Όχι τώρα.
Δρ Ριντ! Είναι ο κύρος Μοχάμεντ!
- Πάρτε αυτό το αγόρι! - Μεγαλειοτάτη, με ακούτε;
Μεγαλειοτάτη;
Λυπάμαι, φίλε μου.
Λυπάμαι πολύ, Αμπντούλ.
Νομίζω ότι ήρθε η ώρα να πας σπίτι, Αμπντούλ.
Αυτό είναι το σπίτι μου.
Φάνηκα κοντόφθαλμη και εγωίστρια.
Είσαι νέος άνθρωπος, και έχεις όλη σου τη ζωή μπροστά σου.
- Εδώ δεν είσαι ασφαλής. - Μεγαλειοτάτη...
Τα όρνεα ήδη πλησιάζουν.
Πώς θα σε προστατέψω αν δεν είμαι εδώ;
Μεγαλειοτάτη, θα κυβερνήσετε ακόμα πολλά χρόνια.
Όχι, Αμπντούλ. Είμαι άρρωστη.
Όλες αυτές οι ανόητες τελετουργίες θα με σκοτώσουν.
Φάνηκες ένας πολύ καλός φίλος. Όμως πρέπει να με αφήσεις.
Είμαι υπηρέτης σας.
Όσο ζω, θα είμαι στο πλευρό σας.
Κάθε μέρα.
Τίποτα, τίποτα δε θα με εμποδίσει.
Αμπντούλ, είμαι η βασίλισσά σου.
Μεγαλειοτάτη, είμαι ο Μούνσι σας.
- Δε θα σας εγκαταλείψω ποτέ. - Είσαι βλάκας.
Όμως σε λατρεύω.
Νομίζω ότι πρέπει να ενημερώσετε τον Κάιζερ.
Αμπντούλ...
- Αμπντούλ... - Εγώ είμαι, μαμά.
Και ο εγγονός σου, ο Βίλχελμ.
Πού είναι ο Μούνσι μου;
- Ο Κάιζερ. - Χρειάζομαι τον Μούνσι μου.
- Όλα θα πάνε καλά. - Θέλω τον Μούνσι μου.
Μην τολμήσεις να την αναστατώσεις.
Θέλω να μιλήσω κατ' ιδίαν με τον Μούνσι.
- Μεγαλειοτάτη, νομίζω ότι ίσως... - Είπα κατ' ιδίαν.
Όταν ήμουν νέα, λαχταρούσα τον θάνατο.
Τώρα που δεν απέμεινε τίποτα για το οποίο να ζήσω,
κρατιέμαι στη ζωή με κάθε μου ανάσα.
Φοβάμαι, Αμπντούλ.
Μη φοβάστε.
Άκου, δροσοσταλίδα,
εγκαταλείψου χωρίς μετάνοια,
και ως αντάλλαγμα θα κερδίσεις όλο τον ωκεανό,
Εγκαταλείψου,
και θα είσαι ασφαλής στη Μεγάλη Θάλασσα.
Τζελαλαντίν Ρούμι.
Είσαι δάσκαλος, Αμπντούλ.
Όλοι ξέρουν τον Ρούμι.
Ο Αλλάχ είναι ο δάσκαλος.
Η αγάπη είναι το σύνολο.
Εμείς είμαστε μόνο κομμάτια.
Συνέχεια σκέφτομαι ότι πέφτω.
Πέσε.
Όλα θα πάνε καλά.
Θα πας σε ένα πολύ ασφαλέστερο μέρος.
Στο Συμπόσιο της Αιωνιότητας.
Ναι.
Αντίο,
βασίλισσά μου.
Αντίο.
Να προσέχεις,
γλυκό μου παιδί.
Άφησέ την να κοιμηθεί.
Μετά θλίψης δηλώνω
ότι η Αυτής Μεγαλειότητα άφησε την τελευταία της πνοή στις 6:30 ακριβώς.
Ζήτω ο βασιλιάς.
Ανήκουμε στον Αλλάχ. Επιστρέφουμε στον Αλλάχ.
Φύγε από μπροστά μου!
Θέλω όλα όσα έχουν σχέση μ' αυτήν. Τα πάντα.
Αμπντούλ!
Αμπντούλ, τα καίνε όλα.
Θέλω να ξεκουμπιστείς από δω.
Αμέσως.
Όχι! Μεγαλειοτάτη!
Πάμε, καλέ μου.
Πάρ' το.
Φύλαξέ το.
Καλημέρα, Μεγαλειοτάτη.
Πώς είστε σήμερα;
Ο ΑΜΠΝΤΟΥΛ ΕΠΕΣΤΡΕΨΕ ΣΤΗΝ ΑΓΚΡΑ ΤΟ 1901.
ΠΕΘΑΝΕ ΤΟ 1909.
Η ΙΝΔΙΑ ΚΕΡΔΙΣΕ ΤΗΝ ΑΝΕΞΑΡΤΗΣΙΑ ΤΗΣ ΤΟ 1947.
ΤΟ ΠΡΟΣΩΠΙΚΟ ΗΜΕΡΟΛΟΓΙΟ ΤΟΥ ΑΝΑΚΑΛΥΦΘΗΚΕ ΤΟ 2010.
Η ΙΣΤΟΡΙΑ ΤΟΥ ΔΗΜΟΣΙΕΥΕΤΑΙ ΕΠΙΤΕΛΟΥΣ.
Μετάφραση: fata morgana